Gandia intensifica la desinfección viaria en todo el término municipal
07 abril 2020

## Gandia intensifica la desinfección viaria en todo el término municipal07 abril 2020Última actualització: 14 juliol 2025

![](../gestion/img/_AO_1015-copia.jpg)  
  

El departament de Serveis Bàsics continua amb la seua activitat de manera habitual. A totes les actuacions que es realitzen de manera diària com la neteja dels carrers i reparació de desperfectes a la via pública s'ha sumat des del primer dia la neteja i desinfecció de la via pública amb hipoclorit sòdic i altres substàncies bactericides. Aquests tractaments s'han realitzat ja en tots els carrers de la ciutat i s'apliquen amb especial periodicitat en les zones on hi ha més afluència de persones tot i la quarantena com puguen ser els centres de Salut, Farmàcies, supermercats, estancs, entitats bancàries i altres establiments que romanen oberts durant l'estat d'alarma.

Paral·lelament, s'ha incrementat la periodicitat i intensitat de la neteja dels més de 1.000 contenidors de divers tipus que hi ha a la ciutat així com del mobiliari urbà com són bancs, papereres, baranes, botons de semàfors i parades de transport públic.

Tal com ha explicat el regidor delegat de Serveis Bàsics, **Miguel Ángel Picornell**, "_des del primer dia de la declaració de l'estat d'alarma, el servei de neteja viària de l'Ajuntament de Gandia està utilitzant bactericides de forma constant. A més, disposem d'equips autònoms, que es dediquen a desinfectar al detall mobiliari urbà i les proximitats de centres de salut, farmàcies, supermercats, etc., que també estan utilitzant aquestes solucions i fins i tot hem reforçat aquest tipus de treballs amb les persones que abans es dedicaven a la neteja d'edificis públics que actualment romandre tancats_".

Picornell també ha volgut recordar que el servei d'ecoparcs mòbils ha estat interromput i que l'ecoparc fix del polígon Alcodar continua funcionant de manera normal en horari de dilluns a divendres de 09.00 a 14.00 hores i dissabtes de 08.00 a 13.30 hores.

Finalment, el regidor delegat de Serveis Bàsics ha volgut reconéixer la feina immensa que estan fent els treballadors municipals i els operaris de les contractes. "_Ells també formen part d'aquesta barrera invisible que ens ajudarà a doblegar la corba i véncer el coronavirus. Per això, tenen tot l'agraïment de la ciutadania de Gandia_".

[Twittear](https://twitter.com/share)